ДО
ОБЩИНСКИ СЪВЕТ – ВРАЦА 
ДОКЛАДНА  ЗАПИСКА

От инж. Николай Иванов
Кмет на Община Враца

Относно: Наредба за осигуряване на обществения ред, опазване на околната среда и опазване на имуществото на територията на Община Враца
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


В община Враца са приети следните наредби:


1. С Решение №783 на Общински съвет, протокол  №61 от 30.09.2010 г., е приета Наредба за поддържане и опазване на чистотата и управление на отпадъците на територията на община Враца;

2. С Решение №701 на Общински съвет, протокол  №55 от 29.06.2010 г., е приета Наредба за изграждане и опазване на зелената система на територията на община Враца;


3. С Решение №108 на Общински съвет, протокол  №13 от 29.05.2008 г., е приета Наредба за реда на придобиване, притежаване и отглеждане на кучета на територията на община Враца;


4. С Решение №190 на Общински съвет, протокол  №21 от 01.08.2008 г., е приета Наредба за провеждане на търговска дейност на територията на община Враца.


Във връзка с горното, се налага промяна в съществуващата Наредба за осигуряване на обществения ред, поддържане чистотата, опазване на околната среда и защита имуществото на територията на община Враца, тъй като гореизброените наредби преповтарят текстове от нея и съдържат свои санкции, съобразени с техния предмет, които от своя страна противоречат на  така съдържащите се в сега действащата Наредба за осигуряване на обществения ред, поддържане чистотата, опазване на околната среда и защита имуществото на територията на община Враца. Последната следва да бъде съобразена с приетите по-горе наредби и да бъде приведена в съответствие с настъпилите промени ………..


На основание чл. 21, ал. 2 от Закона за местното самоуправление и местната администрация, чл.76, ал.3 от Административнопроцесуалния кодекс, чл.8, чл.26 и чл.28  от Закона за нормативните актове, чл.11, ал.4, чл.77, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация, предлагам на вниманието Ви проект за Наредба за осигуряване на обществения ред, опазване на околната среда и опазване на имуществото на територията на Община Враца. 


Във връзка с гореизложените мотиви предлагам проект за решение.
Приложения: Наредба за осигуряване на обществения ред, опазване на околната среда и опазване на имуществото на територията на Община Враца
Вносител:

ИНЖ. НИКОЛАЙ ИВАНОВ
Кмет на Община Враца
Изготвил:
……………………………..

……………………………..
Съгласувал:

…………………………….

…………………………….
О Б Щ И Н С К И  СЪ В Е Т – В Р А Ц А

Р Е Ш Е Н И Е

№…………………

от………………....

Относно: Приемане на първо четене на Наредба за осигуряване на обществения ред, опазване на околната среда и опазване на имуществото на територията на Община Враца
ОБЩИНСКИ СЪВЕТ

На основание чл.21, ал.2 от от Закона за местното самоуправление и местната администрация, чл.76, ал.3 от Административнопроцесуалния кодекс, чл.8, чл.26 и чл.28  от Закона за нормативните актове, чл.11, ал.4, чл.77, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация и при мотиви изложени в докладната записка

РЕШИ:

Приема на първо четене Наредба за осигуряване на обществения ред, опазване на околната среда и опазване на имуществото на територията на Община Враца.
Вносител:

ИНЖ. НИКОЛАЙ ИВАНОВ
Кмет на Община Враца

